Mamona

Tungkol ito sa salitang galing sa Bibliya.  Para sa pagkain, pumunta sa Mamon.

 

Ang mammon o mammona ay isang salitang hinango mula sa Bagong Tipan ng Bibliyang Kristiyano at Talmud ng Hudaismo, na ginamit upang mailarawan ang salapi, kayamanan o, sa partikular, bilang kayamanang materyal, o kaya kasakiman, na kadalasang kinakatawan ng isang diyos o kadiyosang sinasamba ng masasamang mga tao.  Isa itong transilerasyon ng salitang Hebreong mammon o מָמוֹן na nangangahulugang "salapi" o "pera".

Katumbas ito ng mga salitang kayamuan, abarisya, pagkagahaman, kahidhiran, ugaling-buwaya, pagkaganid, at pagkamapagkamkam.

Nagmula ang salitang ito sa salita o katagang Arameong mamona o mammona, na may ibig sabihing "mga kayamanan", "mga yaman", o "salapi".  Matatagpuan ito sa Ebanghelyo ni Mateo (Mateo 6:24) at Ebanghelyo ni Lukas (Lukas 16:9, Lukas: 16:11, at Lukas: 16:13) sa Bagong Tipan ng Bibliya, na may katuturang "mga kayamanang pinaglaanan ng napakalaking pagpapahalaga".

Mga sanggunian

Mga tauhan sa Bagong Tipan